Call DW บนหุ้นเล็ก บวกสวนตลาดในวันศุกร์
DW ในวันศุกร์ว่า ตลาดหุ้นไทยพลิกปิดลบหลังจากปรับตัวขึ้นในช่วงเช้า ซึ่งส่งผลให้นักลงทุนเทรด DW ในระยะสั้นๆ เพื่อรอความชัดเจนของทิศทางหุ้นอ้างอิง/ดัชนีหลักทรัพย์อ้างอิง
25 พ.ค. 2558

บล.แมคควอรี กล่าวถึงตลาด DW ในวันศุกร์ว่า ตลาดหุ้นไทยพลิกปิดลบหลังจากปรับตัวขึ้นในช่วงเช้า ซึ่งส่งผลให้นักลงทุนเทรด DW ในระยะสั้นๆ เพื่อรอความชัดเจนของทิศทางหุ้นอ้างอิง/ดัชนีหลักทรัพย์อ้างอิง โดยหลักทรัพย์ที่ได้รับความสนใจในวันศุกร์ที่ผ่านมาได้แก่ Call DW บนหุ้น ITD PTT และ TPIPL โดยเฉพาะ PTT ซึ่งปรับตัวขึ้นไปแตะระดับสูงสุดที่ 370 บาทในช่วงเช้าก่อนจะมีแรงขายกดดันราคาหุ้นให้ปรับตัวลงมาแตะจุดต่ำสุดภายในวันที่ 361 บาท และส่งผลให้นักลงทุนบางส่วนหันมาให้ความสนใจ Put DW
โดยสำหรับ DW28 ที่ได้รับความสนใจ เช่น PTT28C1510A และ PTT28P1511A ทั้งนี้ การซื้อขาย DW ส่วนใหญ่จะอยู่บน DW ที่เคลื่อนไหวตอบสนองต่อการเปลี่ยนแปลงของหุ้นอ้างอิงหรือดัชนีหลักทรัพย์อ้างอิงได้ดี เช่น S5028C1506A, ITD28C1509A และ TPIP28C1509A เป็นต้น
นอกจากนี้ ยังมี Call DW บนหุ้น TRUE ที่ได้รับความสนใจด้วยเช่นกัน โดยราคาหุ้นเปิดปรับตัวขึ้นเล็กน้อยมาอยู่ที่ 12.20 บาท ก่อนจะปรับตัวลงตามภาวะตลาดหุ้นโดยรวมมาปิดตลาดที่ 11.90 บาท ส่งผลให้นักลงทุนเทรด DW ในระยะสั้นๆ เช่น TRUE28C1509B ทั้งนี้ การปรับตัวลงของหุ้นอ้างอิงดังกล่าวส่งผลให้นักลงทุนบางส่วนเข้าซื้อสุทธิ Call DW บนหุ้น TRUE ด้วย เช่น TRUE28C1508A ซึ่งมีแรงซื้อสุทธิ 3.1 ล้านหน่วยในวันศุกร์  นอกจากนี้ ข้อมูล DW28 ยังระบุว่านักลงทุนให้ความนใจซื้อสุทธิ Call DWในหุ้นพลังงานด้วย เช่น PTT28C1508A และ PTTE28C1507A  ขณะที่มีแรงขายสุทธิใน DW28 หลายกลุ่ม เช่น EART28C1506A ขายสุทธิ 4.2 ล้านหน่วย JAS28C1508A 4.0 ล้านหน่วย ITD28C1509A 3.5 ล้านหน่วย
ขณะที่ DW ที่ปรับตัวขึ้นโดดเด่น ได้แก่ Call DW บนหุ้น TTCL เช่น TTCL28C1510A +16.7% เทียบกับหุ้นอ้างอิงที่ปรับตัวขึ้น +6.4% SGP28C1509A +15.0% เทียบกับหุ้นอ้างอิงที่ปรับตัวขึ้น +4.5% เป็นต้น ขณะที่กลุ่มที่ปรับตัวลงหลักๆ ได้แก่กลุ่มพลังงาน วัสดุก่อสร้าง และรับเหมาก่อสร้าง เช่น TPIP28C1509A ITD28C1509A และ PTT28C1510A  
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 38,512.10 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,056.81 ล้านบาท
คิดเป็น 2.7%  